CELEX: 62016CN0039
Language: hr
Date: 2016-01-25 00:00:00
Title: Predmet C-39/16: Zahtjev za prethodnu odluku koji je 25. siječnja 2016. uputio Rechtbank van eerste aanleg Antwerpen (Belgija) – Argenta Spaarbank NV protiv Belgische Staat

18.4.2016   
            
            
               HR
            
            
               Službeni list Europske unije
            
            
               C 136/13
            
         Zahtjev za prethodnu odluku koji je 25. siječnja 2016. uputio Rechtbank van eerste aanleg Antwerpen (Belgija) – Argenta Spaarbank NV protiv Belgische Staat
   (Predmet C-39/16)
   (2016/C 136/18)
   Jezik postupka: nizozemski
   
      Sud koji je uputio zahtjev
   
   Rechtbank van eerste aanleg Antwerpen
   
      Stranke glavnog postupka
   
   
      Tužitelj: Argenta Spaarbank NV
   
      Tuženik: Belgische Staat
   
      Prethodna pitanja
   
   
               1.
            
            
               Je li članak 198. 10, WIB92, u verziji koja se primjenjuje na porezno razdoblje 2000. i 2001., protivan članku 4. stavku 2. Direktive o matičnim društvima i društvima kćerima od 23. srpnja 1990. (Direktiva Vijeća 90/435/EEZ (1)), u dijelu u kojem određuje da se kamate ne uzimaju u obzir kao trošak poslovanja do visine iznosa koji odgovara iznosu dividendi koje se mogu priznati kao odbitak u skladu s člancima 202. do 204., a koje društvo primi na ime dionica koje u trenutku njihovog prijenosa nije držalo u neprekinutom razdoblju od najmanje godine dana, pri čemu se ne razlikuje jesu li navedeni troškovi kamata povezani s (financiranjem) udjela na ime kojeg se primaju dividende koje mogu biti oslobođene od poreza?
            
         
               2.
            
            
               Je li članak 198. 10, WIB92, u verziji koja se primjenjuje na porezno razdoblje 2000. i 2001, odredba o sprečavanju poreznih utaja i zlouporaba u smislu članka 1. stavka 2. Direktive o matičnim društvima i društvima kćerima od 23. srpnja 1990. (Direktiva Vijeća 90/435/EEZ), i ako da, prekoračuje li članak 198. 10., WIB92 ono što je nužno za sprečavanje takvih poreznih utaja i zlouporaba, u dijelu u kojem određuje da se kamate ne uzimaju u obzir kao trošak poslovanja do visine iznosa koji odgovara iznosu dividendi koje se mogu priznati kao odbitak u skladu s člancima 202. do 204., a koje društvo primi na ime dionica koje u trenutku njihovog prijenosa nije držalo u neprekinutom razdoblju od najmanje godine dana, pri čemu se ne razlikuje jesu li navedeni troškovi kamata povezani s (financiranjem) udjela na ime kojeg se primaju dividende koje mogu biti oslobođene od poreza?
            
         
      (1)  Direktiva 90/435/EEZ od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri iz različitih država članica (SL L 225, str. 6.).